Publication: Magyar Közlöny
Issue: MK-1999-93 (Year: 1999, Number: 93)
Era: 1990-2004
Section: a 43/1999. (X. 27.) OM rendelethez
Paragraph Index: 137

1. A képzési cél Olyan szakemberek képzése, akik a népegészségügy tudományos alapjait, módszertanát és intervenciós eszköztá- 1999/93. szám rát elsajátítva képesek a lakosság egészségével foglalkozó — mind az egészség megőrzését, fejlesztését, a betegségek megelőzését, mind a betegellátást szolgáló — intézményekben — a lakosság egészségi állapotát befolyásoló tényezők felismerésére és elemzésére, a lakosság egészségi állapotának monitorozására; — a lakosság egészségügyi szükségleteinek és igényeinek feltárására és azok között fontossági sorrend felállítására; — a meghatározott egészségügyi szükségletek kielégítését célzó egészségfejlesztő, -megőrző, betegségmegelőző, gyógyító és rehabilitációs szolgáltatások és programok megtervezésére, megszervezésére és értékelésére; — a lakosság egészségi állapotát javító helyi és központi egészségpolitika kidolgozására és megvalósítására. A képzés további célja, hogy a hallgatók — sajátítsák el a népegészségügyben alkalmazott tudományos elemző módszereket és azok gyakorlati alkalmazását; — sajátítsanak el megfelelő készséget a népegészségügyi munkához szükséges adatok és információk beszerzéséhez, összegyűjtéséhez és elemzéséhez; ismerjék meg — nemzetközi, elsősorban európai összehasonlításban — a hazai népegészségügyi helyzetet, ezen belül a népesség mortalitását és morbiditását legnagyobb mértékben befolyásoló környezeti és társadalmi tényezőket; — ismerjék meg az egészségmegőrzést, gyógyítást és rehabilitációt célzó különböző beavatkozások és szolgáltatások típusait, alkalmazásuk feltételeit, azok előnyeit és hátrányait, hatékonyságát és költségvonzatát; — ismerjék meg nemzetközi kitekintésben az egészségügyi és népegészségügyi rendszerek és intézmények működését és hatékonyságát, értékelésének szempontjait; — problémafeltáró és megoldó készsége fejlődjön; — kapcsolatteremtő, kommunikációs, csoportmunkával kapcsolatos és ügyvezetői készségei magas szintűvé váljanak; — igénye a további szakmai életpályára kiterjedő továbbképzés és önképzés iránt megszilárduljon és készségszintűvé váljon.

Source: https://magyarkozlony.hu/hivatalos-lapok/485ae47a0d6a74ae7c0f172be19cb30b59ed28fb/dokumentumok/1045944268cab63f7753b0b5432b841611bdea73/letoltes